nb es en es es en da es en en da nb da da nb nb de fr et tr de de de en en en en sv da da nb da da da da da da da da da da da da da da da da da da da da da da sv en it da tk da da sv ca en da es da da da en da it sl it da da da it hu da da cs en da da zh da en en en sv fr da da da ca da da en da da da da it da da da da da da en da nn da da da da en da en en az it sv da en da nn da de da da da da en da ko en en da da en en en en en da da da da da en lt es es es en da da es de es de da en tr de de de sv en en en en en en en en da en en en en oc
Smag på trenden - Prøv de hotte quesa birria tacos fra Mexico -
Indimellem sker det at man kan finde nye og spændende ideer til opskrifter direkte fra sit Facebook, Instagram, YouTube eller TikTok feed. Er der tale om virale madtrends, så må jeg dog indrømme at jeg ofte forholder mig rimeligt skeptisk til dem.
For desværre har mange virale madtrends det til fælles, at der ikke altid er fokus på at lave god og velsmagende mad, men i højere grad på at lave stunt-mad der kan generere en masse views og likes.
Eksempler på stunt-mad spænder fra de mere uskyldige ting som  “nature’s cereal” eller “cloud bread“, til de mere voldsomme ting som “freak shakes“, eller ting der pludselig laves i chokerende store udgaver, overdænges med enorme mængder smeltet ost, eller værst af alt de direkte farlige eksempler som “toaster steak” eller “mikroovns pocheret æg”.
Begynder man at kigge efter det, så bliver man dog rimelig hurtigt veltrænet i at spotte de trends der bare er stunt-mad, og  som kun er til for eksponeringens skyld (ellers kan man følge med hos EarlyPete, og så lærer man det hurtigt).
Når de mange stunt-trends er sorteret fra, så kommer man dog ind til en kerne af trends som rammer nærmest alle de samme noter hos mig, som når jeg falder over kulinariske oplevelser i fiktionens verden.
For det sker da at jeg, når mine forskellige platforme eksploderer med billeder og videoer af den seneste virale trend, tænker tanken “Uhh, det ser egentligt meget godt ud. Gad vide hvordan det mon smager i virkeligheden?”.
Det skete sidste år med dalgona kaffen, og tidligere i år skete det igen da den populære mexicanske street food quesabirria, også kendt som birria tacos, poppede op over alt.
Birria er i sig selv en tung og velkrydreret gryderet fra den mexicanske delstat Jalisico, og på spansk skulle navnet efter sigende være et begreb der hentyder til at noget er billigt eller af en ringe kvalitet.
Det stemmer da også fint overens med det kød der traditionelt set er blevet brugt til at lave birria, da  gryderetten ofte  er blevet lavet med de billigste udskæringer som f.eks. får eller oksehaler.
Det var dog ikke den traditionelle birria gryderet der eksploderede i mit feed, men derimod oceaner af instagramvenlige og  mundvansinducerende billeder af den populære variationen af retten quesabirria – en slags taco der er farvet rødlig af birria marinaden og fyldt med smeltet ost og smørmørt birria  kød.
Desværre så var tanken om at bruge omkring 3-4 timer på at koge oksehaler møre mere end min tålmodighed kunne kaperer, så jeg afskrev næsten trenden fra starten af som noget jeg aldrig kom til at lave.
Men skal jeg være helt ærlig, så blev den ved med at spøge på min kulinariske bucketlist, og da jeg fik min højt elskede Instant Pot vidste jeg at tiden var inde til at prøve de populære tacos.
Internettet havde jo lovet mig at det her ville være nogle fantastiske tacos, men klog af skade har jeg lært aldrig helt at fralægger min skepsis fuldstændigt. Heldigvis blev min skepsis gjort til skamme, og jeg må være ærlig og sige at det her uden tvivl var de bedste tacos jeg nogen siden har fået!
Så det er bestemt ikke uden grund at de er gået hen og er blevet årets mest trendy tacos, og jeg kan kun sige at de fortjener al den opmærksomhed de har fået – og faktisk også mere til.
En opskrift bliver til.
Quesabirria er enormt saftige og sprøde (ja det kan faktisk godt lade sig gøre), og jeg ville lyve hvis jeg sagde at deres smag ikke har forfulgt mig lige siden jeg lavede dem første gang, så jeg har virkelig glædet mig til at dele opskriften her på siden.
Det var dog ikke helt nemt at finde frem til den rette opskrift, for ikke overraskende kan man lige nu finde  en del opskrifter på både birria gryderetten og quesabirria tacos på nettet – og nogle er en del mere avancerede end andre.
Min taktik for at kastede mig ud i projekt birria taco var derfor at analysere nogle udvalgte opskrifter, for herefter  at kombinerer dem på en måde så jeg endte med en opskrift der passede til både min tålmodighed, mit temperament og min Instant Pot.
Opskriften herunder er derfor baseret på opskrifterne fra bl.a. Simply Mamá Cooks, Andrew Rea og Joshua Weissman, men jeg har naturligvis også eksperimenteret lidt, og tilført mine egne små twists.
Hvis jeg må give dig et tip, så synes jeg at du skulle prøve at serverer tacosne sammen med lidt af gryderetten, for jeg lover at du vil elske at sidde og dyppe dem i den skønne krydrede oksesuppe – og så vil du helt sikkert også forstå hvorfor hele verden er gået amok over de her røde tacos.
Forb. tid 30 min
Tilb. tid 2 t 20 min
Samlet tid 2 t 50 min
1 tsk. ancho chilipulver
1 tsk. koriander (stødt)
2 tsk. salt (fint)
1 tsk. peber (stødt)
1 hel  rød chili
1 tsk.  koriander frø
1 tsk. spidskommen (hele frø)
150 g mozzarella  (revet)
Birria kød (fra opskriften herover)
1 løg (fint hakket)
1 håndfuld koriander (groft hakket)
50 g feta  (smuldret)
2 lime (skåret i både)
Forvarm ovnen til 230 grader.
Bland chilipulver, hvidløgspulver, løgpulver, koriander, salt, peber og nellike til en tør krydderrub.
Krydr herefter oksehalerne godt med rubben, og brun dem i ovnen i ca. 20-30 minutter.
Placer de brunede halestykker i bunden af en trykkoger sammen med hvidløg, chili og løg.
Kom nelliker, korianderfrø, spidskommen, kanel, oregano, timian og laurbærblade i et te filter, luk åbningen med lidt kødsnor og kom te filteret op i trykkogeren.
Hæld dernæst nok fond i trykkogeren til halerne er dækkede, og tilsæt tomatpuré samt æbleeddike.
Sæt låget på trykkogeren og kog halerne under højt tryk i 2 timer.
Lad herefter trykket falde naturligt i trykkogeren i minimum 20 minutter, inden du luk evt. resterende tryk ud.
Sigt nu birria suppen fra, lad den koge lidt ind og smag den til sidst med salt og peber.
Brug en gaffel til at trække kødet fra benene, kødet stilles til side og benene kasseres.
Dyp nu en majstortilla i birria saucen og kom den på en god varm pande.
Kom lidt ost, birria kød, hakkede løg og koriander på den ene halvdelen af tortillaen, og fold den anden halvdel over fyldet så den ligner en lille taco.
Steg tacoen til den begynder at blive gylden (ca. 2-3 minutter), vend den og steg den til den også begynder at blive gylden på den anden side.
Gentag processen beskrevet herover for at lave flere tacos.
Server de nystegte tacos sammen med lidt af suppen og drys gerne med flere hakkede løg, koriander, lidt smuldret feta og lime både.
Har du ikke en trykkoger, så kan du naturligvis også sagtens koge oksehalerne i en helt normal gryde. Der må du dog blot forvente at de skal koge en del længere før de er møre, og du kan nok godt regne med at de nok skal koge i omkring dobbelt så lang tid.
Børnevenlig kødsovs – opskrift på den lækreste spaghetti bolognese
Julia Childs perfekte boeuf bourguignon – i en ny lyn udgave
Share your thoughts Annuller svar
Din e-mailadresse vil ikke blive publiceret. Krævede felter er markeret med *
Save my name, email, and website in this browser for te next time I comment.
Notify me of follow-up comments by email.
Notify me of new posts by email.
Mit navn er Trine, og jeg er en madglad nørd af guds nåde.
Nerdy Treats er min eventyrlige og velsmagende quest gennem fiktionens kulinariske univers, hvor provianten er inspireret af de bedste treats fra film, tv-serier, bøger og videospil.
Jeg håber du vil drage med mig ud på nogle af mine mange køkkeneventyr, og hvis der er en treat du godt kunne tænke dig at se mig lave, så tøv endelig ikke med at sende mig en besked.
tag del i min cookalong
Spis alle Disney klassikerne
Elara Pro by LyraThemes.com
This website uses cookies to improve your experience. We'll assume you're ok with this, but you can opt-out if you wish. Cookie settingsACCEPT
Privacy & Cookies Policy
This website uses cookies to improve your experience while you navigate through te website. Out of these cookies, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.